**HRVATSKI STRUKOVNI SINDIKAT MEDICINSKIH SESTARA - MEDICINSKIH TEHNIČARA**

**PODRUŽNICA DUBROVNIK**

**SINDIKALNI POVJERENIK**

**n/p RAVNATELJ - doc. Marijo Bekić**

**OB DUBROVNIK**

(naziv ustanove)

**Predmet: Isplata regresa za 2017. godinu**

**Poštovani,**

 ovim putem obraćam Vam se kao sindikalni povjerenik Hrvatskog strukovnog sindikata medicinskih sestara – medicinskih tehničara u vezi prava radnika, članova Sindikata na isplatu regresa za 2017. godinu.

Temeljnim kolektivnim ugovorom za službenike i namještenike u javnim službama (NN 24/2017.), odredbom članka 59. propisano je sljedeće:

„1. Zaposleniku pripada pravo na regres za korištenje godišnjeg odmora.

2. O visini regresa vlada RH i sindikati javnih službi pregovarat će svake godine u postupku donošenja prijedloga državnog proračuna, s time ako se dogovor ne postigne, regres iznosi najmanje onoliko koliko je bila zadnja isplata regresa u visini koja proizlazi temeljem ugovora između vlade i sindikata.

3. Regres se isplaćuje jednokratno najviše jednom godišnje najkasnije do kraja lipnja tekuće godine, a zaposlenicima koji se kasnije zaposle, ili zbog duljeg bolovanja, rodiljnog dopusta i sl. nisu u to vrijeme na poslu, regres se isplaćuje najkasnije 7 dana prije početka korištenja godišnjeg odmora.

4. Pravo na regres ima svaki zaposlenik koji u tekućoj godini koristi makar i razmjerni dio godišnjeg odmora.“

S obzirom da sindikati javnih službi i Vlada RH u postupku donošenja Državnog proračuna nisu pregovarali o visini regresa za 2017. godinu, sukladno stavku 2. gore navedenog članka, regres iznosi 1.250,00 kuna.

Stoga Vas molimo da sukladno gore navedenom članku Temeljnog kolektivnog ugovora svim članovima Hrvatskog strukovnog sindikata medicinskih sestara – medicinskih tehničara isplatite regres u iznosu od 1.250,00 kuna do 30. lipnja ove godine.

**S poštovanjem,**

 Sindikalni povjerenik:

 Ivan Večerin, bacc.med.tech